Ουένο Τόσο-γκου

Το Ουένο Τόσο-γκου (上野東照宮) (Λατινισμός Χέπμπορν:Ueno Tōshō-gū) είναι Σιντοϊστικό ιερό Τόσο-γκου, που βρίσκεται στο διοικητικό διαμέρισμα Τάιτο του Τόκιο, στην Ιαπωνία.

Ιδρύθηκε το 1627 από τον Τόντο Τακατόρα και ανακαινίστηκε το 1651 από τον Τοκουγκάβα Ιεμίτσου. Το ιερό παρέμεινε ως επί το πλείστον άθικτο από τότε, καθιστώντας το ένα εξαιρετικό παράδειγμα αρχιτεκτονικής σιντοϊστικών Ιερών της περιόδου Έντο.

Τα ιερά Τόσο-γκου (Tōshō-gū) χαρακτηρίζονται από την λατρεία του Τοκουγκάβα Ιεγιάσου, που είχε θεοποιηθεί με το όνομα Τόσο Νταϊγκόνγκεν (Tōshō Daigongen) (東照大権現), ο «Μεγάλος Γκόνγκεν, το Φως της Ανατολής». Στο Ουένο Τόσο-γκου (Ueno Tōshō-gū) λατρεύονται επίσης δύο άλλοι σόγκουν της οικογένειας Τοκουγκάβα, ο Τοκουγκάβα Γιοσιμούνε και ο Τοκουγκάβα Γιοσινόμπου.

Το Ουένο Τόσο-γκου βρίσκεται μέσα στο πάρκο Ουένο, και έχει γίνει ένα δημοφιλές αξιοθέατο. Το Ουένο Τόσο-γκου είναι διάσημο την άνοιξη κατά τη διάρκεια του χανάμι με τα ανθισμένα δέντρα.

 Ιστορία 
αριστερά|μικρογραφία| Ουένο Τόσο-γκου περίπου 1920
Το Ουένο Τόσο-γκου λέγεται ότι χτίστηκε το 1627, από τον Τόντο Τακατόρα. Είναι γνωστό ότι το 1627 αφιερώθηκε στη μνήμη του Τοκουγκάβα Ιεγιάσου (1542–1616), του ιδρυτή και του πρώτου σόγκουν του σογκουνάτου Τοκουγκάβα της Ιαπωνίας, το οποίο ουσιαστικά κυβέρνησε την Ιαπωνία από τη μάχη της Σεκιγκαχάρα το 1600 μέχρι την Αποκατάσταση Μεϊτζί το 1868.

Το 1651  το χόντεν του ιερού ξαναχτίστηκε σε στυλ γκόνγκεν-ζουκούρι (gongen-zukuri) από τον Τοκουγκάβα Ιεμίτσου (1604–1651), εγγονό του Ιεγιάσου και τον τρίτο Τοκουγκάβα σόγκουν."Ueno Toshogu". Ueno Toshogu. Retrieved 2017-12-21.

Μέχρι το 1868, το ιερό ήταν μέρος του βουδιστικού ναού της σχολής Τεντάι Καν'έι-τζι."Ueno Park". Japan Guide. Retrieved 2017-12-21.

Σε αντίθεση με πολλά από τα κτήρια στη γύρω περιοχή, το  Ουένο Τόσο-γκου παρέμεινε ανέπαφο κατά τη διάρκεια των πολυάριθμων σεισμών, πυρκαγιών και πολέμων, συμπεριλαμβανομένης της Μάχης του Ουένο το 1868 και του μεγάλου σεισμού του Καντό το 1923."Ueno Toshogu". Ueno Toshogu. Retrieved 2017-12-21.
Ο Τοκουγκάβα Γιοσιμούνε (1684–1751) και ο Τοκουγκάβα Γιοσινόμπου (1837–1913) λατρεύονται επίσης στο Ουένο Τόσο-γκου.

 Αρχιτεκτονική 

 Καράμον 
Το καράμον (唐門, karamon, κινέζικη πύλη)  είναι ένας τύπος μον στην ιαπωνική αρχιτεκτονική, που χαρακτηρίζεται από τη χρήση του καραχάφου (karahafu), (唐破風), ενός τύπου καμπυλωμένου αετώματος με στυλ ιδιότυπο στην Ιαπωνία.

Το καράμον στο Ουένο Τόσο-γκου χτίστηκε το 1651, και έχει χαρακτηριστεί Σημαντική Πολιτιστική Περιουσία."Tokyo - Shrines in Ueno Park". Visiting Japan. Retrieved 2017-12-26.Οι πεσσοί της πύλης είναι διακοσμημένοι με δύο σκαλιστούς δράκους. Είναι γνωστοί ως Νομπορίριου (Noboriryu, ο Δράκος, που ανεβαίνει)  και Κουνταρίριου (Kudariryu, ο Δράκος, που κατεβαίνει) και σύμφωνα με το μύθο, κάθε βράδυ οι δύο δράκοι πηγαίνουν στην κοντινή λίμνη Σινομπάζου, για να πιουν από το νερό της. Εκεί τα σκαλίσματα αποδίδονται στον ίσως φανταστικό καλλιτέχνη Χιντάρι Τζίνγκορο (左 甚五郎).English information panel at Ueno Tōshō-gū Ο Τζίνγκορο πιστώνεται επίσης με κάποια από τη διακόσμηση στο διάσημο Νίκκο Τόσο-γκου στο Νίκκο, στην επαρχία Τοτσίγκι.

Εκτός από τα φύλλα χρυσού, υπάρχουν αρκετές διακοσμήσεις σκαλισμένες στο χέρι, συμπεριλαμβανομένων λουλουδιών, πουλιών και δράκων και στις δύο πλευρές των πυλών. Λέγεται ότι η σκαλιστή διακόσμηση στην πύλη και στον τοίχο σουκιμπέι απεικονίζουν συνολικά πάνω από διακόσια είδη φυτών και ζώων.

 Χόντεν 
Το κύριο κτήριο του ναού είναι ένα χόντεν (本殿, κύρια αίθουσα) σε στυλ Γκόνγκεν-ζουκούρι (Gongen-zukuri), ένα κτηριακό σύμπλεγμα σιντοϊστικού ναού στην οποία το χάιντεν, ή αίθουσα λατρείας, το χέιντεν, ή η αίθουσα προσφορών και το χόντεν, είναι όλα διασυνδεδεμένα κάτω από την ίδια στέγη.

Ολόκληρο το κτήριο χρονολογείται από το 1651, και έχει χαρακτηριστεί Σημαντική Πολιτιστική Περιουσία."Tokyo - Shrines in Ueno Park". Visiting Japan. Retrieved 2017-12-26.

 Πρόσβαση 
Δεν υπάρχει τέλος εισόδου για τους επισκέπτες, που εισέρχονται στους περισσότερους χώρους του ιερού, αλλά υπάρχει χρέωση (   , 500 yen ) προκειμένου να υπερβεί πέρα από το καράμον. Αυτό σας επιτρέπει να δείτε το πίσω μέρος του καράμον και να πλησιάσετε πιο κοντά στο χόντεν, αλλά η ίδια η αίθουσα παραμένει κλειστή. Υπάρχει επιπλέον χρέωση εισόδου (το 2017, 700 γιεν) για να μπείτε στον κήπο με τις παιώνιες.

Τα ιερά ανοίγουν στις 9 π.μ. και κλείνουν στις 4:30 μ.μ. (από Οκτώβριο έως Φεβρουάριο) ή 5:30 μ.μ. (από Μάρτιο έως Σεπτέμβριο). Ο κήπος με τις παιώνιες είναι ανοιχτός από την 1η Ιανουαρίου έως τα μέσα Φεβρουαρίου και από τα μέσα Απριλίου έως τα μέσα Μαΐου.

Το Ουένο Τόσο-γκου βρίσκεται μέσα στο πάρκο Ουένο. Ως εκ τούτου, η πρόσβαση είναι εύκολη από τις πολλές εξόδους προς το πάρκο στο σταθμό Ουένο ( γραμμή JR, Tokyo Metro Hibiya και Ginza Lines ή Keisei Line).

 Παραπομπές 

 Εξωτερικοί σύνδεσμοι 

 https://www.uenotoshogu.com/en/ επίσημος ιστότοπος του Ουένο Τόσο-γκου

Ουενο Τοσο-γκου